Менің ең қорқатын дүнием - ар соты...
"Менің ең қорқатын дүнием - ар соты..." | "https://abai.kz/post/67450"
TITLE: Менің ең қорқатын дүнием - ар соты...
URL: https://abai.kz/post/67450
META: "Менің ең қорқатын дүнием - ар соты..." | "https://abai.kz/post/67450"
DATE: 15.03.2018
AUTHOR(s): Айсұлтан Жақыпов
TOTAL WORDS: 129
TEXT: "Бір жүректің бақытын ұғу үшін, мың жүректің қайғысын тыңдау керек" деген өлең жолдары жайдан-жай айтылмаған. Қоғамдағы адамдар айналасына немқұрайлы қарауды қойғанда ғана рухани жаңғырып, дамыған елдермен иық тірестіруге болады. Егер, мына Сарағаштағы баланың оқиғасы бұрмаланса (зорланбаған болса жақсы ғой әрине. Бірақ, зорланса да зорланбаған деу біздің елде түк емес) менің бұл билікке деген, бұл жүйеге деген аздаған құрметім жоғалары һақ! Бұл ой менің басымда ғана емес, көп шілік осылай ойлайтын болар... Мен ешқашан зорлық-зомбылық жасаушыларды қолдаған емеспін. Осы мінезім маған көп кедергі келтірді. Шекарада офицерлердің бассыздығына қарсы шығамын деп 3 айға қамалған кезім де болған. Жұрт әскерден шашын артына қайырып қайтқан кезде мен тақырбас болып қайтқанмын. Менің ең қорқатын дүнием - ар соты... Әкемізге, баламызға өтірік айта салу оңай шығар... Бірақ, өзіңді алдай аласың ба? Айсұлтан Жақыпов Facebook-тегі парақшасынан
